Odbor za finance

Dornava, 03.11.2021

**Z A P I S N I K**

 9. redne seje Odbora za finance, ki se je sestal v sredo, 03.11.2021

 v sejni sobi Občine Dornava 135 a.

Prisotni: Merc Janko, Kolednik Nada, Ciglar Stanislav, Hrga Marjan, Mernik Marko, Šuen Klavdija in Terezija Čuš

**DNEVNI RED:**

1. Pregled zapisnika zadnje seje,
2. Pregled Proračuna Občine Dornava za leto 2022
3. Predlog Rebalansa št. III. Proračuna Občine Dornava za l. 2021
4. Energetska sanacija vrtca
5. Razno

**Ad/1**

Na zapisnik ni bilo pripomb.

**Ad/2**

Župan je predlagatelj proračuna.

Predlog Proračuna so nekateri svetniki že obravnavali na ostalih odborih, zato sedaj ni bilo veliko vprašanj.

Pri prihodkih je bilo vprašanje glede najemnine za lekarno. Župan je dejal, da se začne obračunavat s 1.1.2022. Povedal je tudi, da se sklenejo pogodbe v letu 2022 za pokopališče Dornava za 10 let v znesku 50,00 EUR, za pokopališče Polenšak pa za 5 let v znesku 25,00 EUR.

Pri odhodkih so bila vprašanja glede: Načrta javne razsvetljave , promocije daril, občinskega podrobnega prostorskega načrta, pokopališča Polenšak. Župan je podrobno obrazložil omenjene postavke.

V predlogu proračuna se povečajo sejnine za cca 50 %, v kadrovskem načrtu je predviden ena zaposlitev za določen čas v občinski upravi, za mandat župana. V režijskem obratu pa dva delavca za nedoločen čas. Pri društvih se povečajo sredstva za cca 30 %.

Za pokopališče Polenšak je sklenjena pogodb z Župnijo Polenšak za dobo pet let.

Narediti moramo ograjo pri smetišču, odstranit ciprese. Koliko bomo nabrali sredstev, toliko bomo vložili v vzdrževanje, župnija pa mora dati soglasje.

**Ad/3**

Svetniki so predlagali, da se čimprej odplača kredit za občinsko zgradbo DUTB-u.

Župan je povedal, da se poviša na 120.000,00 EUR.

**Ad/4**

Gre za energetsko sanacijo »Vrtca s kotlovnico«. Občina se bo v letošnjem letu prijavila na Javni razpis pri Ministrstvu za infrastrukturo, skupaj z Občino Starše in Občino Miklavž na Dravskem polju. V kolikor bo občina uspešna na razpisu se v začetku naslednjega leta pripravi javno naročilo za izbiro izvajalca. Projekt bo trajal dve leti.

Zapisala:

Terezija Čuš

 Predsednik odbora za finance

 Ciglar Stanislav, l.r.